«Նիւ Եորք Թայմզ»ի յօդուածին մէջ կ՝ընդգծուի, որ ապստամբ խումբերը ներքին պայքարներու պատճառով «կրնան ուժեղ քննադատութեան ենթարկուիլ, որ անոնք, լաւագոյն պարագային թրքական կամ ամերիկեան գործակալներ են, իսկ վատագոյն պարագային` ԻԼԻՊի դաշնակիցներ»: Բացի այդ, «Թուրքիոյ օդային հարուածներէն սպաննուած էին 35 խաղաղ բնակիչներ քիւրտ զինեալներու հսկողութեան տակ գտնուող գիւղերու մէջ: Իսկ համացանցի վրայ տեղադրուած տեսահոլովակէն կ՝երեւէր, թէ ինչպէս ապստամբները ոտքերով կը հարուածէին քրտական զինեալներու բանտարկեալները»: Որոշ զինեալներ, որոնք ուղեկցած էին թրքական զօրքերուն Սուրիա ներխուժման ժամանակ, ինչպէս Նուրըտտին ալ-Զինքի անդամները, «մեղադրուեցան «Ալ-Քա՛իտա»ի հետ առնչութիւն ունեցող խումբերուն հետ կապեր ունենալուն մէջ եւ խստօրէն դատապարտուեցան, երբ խումբ մը զինեալներ տեսագրած էին իրենց կողմէն երիտասարդ բանտարկեալի գլխատումը…. Իրենց մասնակցութիւնը Ճարապլուսի գործողութեան կը վկայէ, որ անոնք բոլորովին չէին մեկուսացուեր, առնուազն Թուրքիոյ կողմէ»: